بلوچی ءِ ہَپتگءِ روچ
فقیرشاد
چہ اِشیءَ پیش کہ ہپَتگءِ روچانی نامانی بابتءَ دوگپ نبشتہ بکناں۔ساریءَ بلوچیءُُ پارسی ءِ ہساب یا شُمار (ہندسہاں) نبشتہ کناں۔تاکہ پہ ہَپتگ ءِ روچانی ہساب کنگءُُ پہَمگ ءَ اَرزانی ببیت۔ پرچاکہ بلوچیءِ ہَپتگءِ روچ چہ ہساب (ریاضی)ءَ بُنگیج بنت ءُُ بلوچی زُبانءِ بُنگیجی ہساب اوں چہ ہمد ءَ بِندات بنت کہ اِدءَ یک ءَ بگرتاں پَنچءَ اَنت۔بزان اے روچانی نام ماں بلوچی زُبانءَ دو کار کن اَنت۔ یکے زُبان ءِ بُنیادی ہساب (ریاضی) ءُُ دومی سالدر کہ چہ ہمیشانی سرءَ بُنگیج بنت۔۔۔